OpenLLM-France/wikimedia huggingface dataset:
# Andy Adams (escriptor)

Andy Adams (comtat de Whitley, 3 de maig de 1859 - Colorado Springs, 26 de setembre de 1935) va ser un escriptor americà de ficció sobre l'oest americà.
Andy Adams va néixer a Indiana. Els seus pares eren Andrew i Elizabeth (Elliott) Adams. De nen els va ajudar amb el bestiar i cavalls a la granja familiar. Durant la dècada de 1880 es va traslladar a Texas, on va romandre durant 10 anys, passant gran part del temps en la conducció de bestiar en els circuits de l'oest. En 1890 es va intentar treballar com un home de negocis, però l'empresa va fracassar, pel que va tractar d'extreure or a Colorado i Nevada. En 1894, es va establir a Colorado Springs, on va viure fins a la seva mort.
Va començar a escriure a l'edat de 43 anys, la publicació del seu llibre més reeixit, The Log of a Cowboy, el 1903. Els seus altres treballs inclouen A Texas Matchmaker (1904), The Oulet (1905), Cattle Brands (1906), Reed Anthony, Cowman: An Autobiography (1907), Wells Brothers (1911), i The Ranch on the Beaver (1927).

## Referències

* ↑ Who Was Who Among North American Authors, 1921-1939, Gale Research Co. 1976, Detroit ISBN 0810310414]
* ↑ Jean Shelley Henry, "Adams, Andy", Handbook of Texas Online a Publicat per la Texas State Historical Association.

## Bibliografia

Es troben les obres d'aquest autor al projecte Guttenberg i a Internet Archive.
# Europa Occidental

La divisió d'Europa en dues meitats, una d'occidental i una altra d'oriental, és causada per raons històriques i no pas geogràfiques. Després de la Segona Guerra Mundial, i sobretot amb el començament de la Guerra Freda, el continent europeu va quedar dividit en dues zones, de diferent influència política, i fou l'Europa occidental l'àrea del capitalisme. La cohesió d'aquests països es pot cercar en la divisió de l'Imperi Romà, atès que els estats occidentals tenien com a llengua principal el llatí, en oposició al grec de la part oriental. L'Europa occidental inclou els estats següents:
| Estat | Població | Superfície (km²) | Capital |
| Alemanya | 81.799.000 | 357.000 | Berlín |
| Andorra | 85.082 | 468 | Andorra la Vella |
| Àustria | 8.219.000 | 83.870 | Viena |
| Bèlgica | 10.438.000 | 30.530 | Brussel·les |
| Ciutat del Vaticà | 836 | 0,4 | Ciutat del Vaticà |
| Espanya | 47.042.000 | 505.370 | Madrid |
| França | 65.630.000 | 643.430 | París |
| Grècia | 10.767.000 | 131.957 | Atenes |
| Irlanda | 4.722.000 | 70.273 | Dublín |
| Islàndia | 313.180 | 103.000 | Reykjavík |
| Itàlia | 61.261.000 | 301.340 | Roma |
| Liechtenstein | 36.713 | 160 | Vaduz |
| Luxemburg | 509.070 | 2.586 | Ciutat de Luxemburg |
| Malta | 409.800 | 316 | La Valletta |
| Mònaco | 30.510 | 2 | Mònaco |
| Països Baixos | 16.730.000 | 41.540 | Amsterdam |
| Portugal | 10.781.000 | 92.090 | Lisboa |
| Regne Unit | 63.047.000 | 243.610 | Londres |
| San Marino | 32.140 | 61 | San Marino |
| Suïssa | 7.925.000 | 41.277 | Berna |
| Total | 389.778.331 | 2.648.880,4 | |

## Vegeu també

* Europa Central
* Europa de l'Est
* Europa del Sud
# Andrėjus Tereškinas

Andrėjus Tereškinas (Telšiai, 10 de juliol de 1970) és un exfutbolista lituà de la dècada de 1990.
Fou 56 cops internacional amb la selecció lituana.
Pel que fa a clubs, defensà els colors de FK Žalgiris Vilnius i Skonto FC.

## Referències

* ↑ Almantas 'Almis' Lauzadis. «Lithuanian National Team All Players». Arxivat de l'original el 25 desembre 2008. [Consulta: 24 desembre 2008]. Arxivat 2008-12-25 a Wayback Machine.
* ↑ Perfil a 90minut
* ↑ Dades estadístiques sobre Andrėjus Tereškinas a soccerbase.com
* ↑ Andrėjus Tereškinas a National-Football-Teams.com (anglès)
# Bonplandia (Corrientes)

Bonplandia. Correntes (abreujat Bonplandia (Correntes)), és una revista il·lustrada amb descripcions botàniques que és editada a Correntes des de l'any 1960.
Bonplandia, és una publicació de l'Instituto de Botánica del Nordeste (UNNE-CONICET), oberta a articles originals sobre taxonomia, anatomia, morfologia, palinologia, florística i altres àrees de la biologia vegetal, referits a tots els grups de plantes i organismes relacionats (cianobacteris, algues, fongs i líquens), tant actuals com fòssils. S'edita un volum anual amb dos lliuraments semestrals, una al juliol i una altra al desembre.

## Referències

* ↑ Publicación a Tropicos

## Enllaços externs

* Descripció a IPNI
# Kévin Lalouette

Kévin Lalouette (Abbeville, 18 de febrer de 1984), és un ciclista francès, membre de l'equip amateur EC Raismes Petite-Forêt. Fou professional del 2011 al 2013 amb l'equip Roubaix Lille Métropole.

## Palmarès

* 2006
** Vencedor d'una etapa al Tour de l'Haut-Anjou
* 2007
** 1r al Trophée des champions
** 1r al Premi des blés d'or a la Mi-août en Bretagne
* 2009
** Vencedor d'una etapa al Saint-Brieuc Agglo Tour
** 1r als Tres dies de Cherbourg
* 2010
** 1r al Saint-Brieuc Agglo Tour i vencedor d'una etapa
** Vencedor d'una etapa al Boucle de l'Artois
** Vencedor d'una etapa al Tour de la Manche
** Vencedor d'una etapa als Tres dies de Cherbourg
* 2013
** 1r al Gran Premi de Gommegnies
* 2014
** 1r al Gran Premi de Blangy-sur-Bresle
* 2015
** 1r al Gran Premi de Luneray
** Vencedor d'una etapa al Tour de la Manche
** Vencedor d'una etapa a La SportBreizh
* 2016
** 1r al Circuit de Valònia

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Cabañas de Sayago

Cabañas de Sayago és un municipi de la província de Zamora a la comunitat autònoma de Castella i Lleó, fronterer entre les comarques de Tierra del Vino i Sayago. Limita al nord amb Villanueva de Campeán i Pereruela, al sud amb Mayalde, a l'est amb Peleas de Arriba, i a l'oest amb Peñausende.

## Demografia

Evolució demogràfica :
| 1991 | 1996 | 2001 | 2004 |
| 262 | 219 | 199 | 183 |
# Amica Chips-Knauf

L'equip Amica Chips-Knauf, conegut anteriorment com a Nippo-Endeka, va ser un equip ciclista professional sanmarinès, que competí de 2008 a 2009. El 2008 tenia de categoria continental i l'any següent va pujar a continental professional.
No s'ha de confondre amb l'anterior equip Amica Chips, el Cinelli-Endeka o altres equips anomenats Nippo.

## Principals resultats

* Istrian Spring Trophy: Eddy Ratti (2008)
* Gran Premi de la indústria i l'artesanat de Larciano: Eddy Ratti (2008)
* Gran Premi Nobili Rubinetterie: Grega Bole (2009)

### A les grans voltes

* Giro d'Itàlia
** 0 participacions
* Tour de França
** 0 participacions
* Volta a Espanya
** 0 participacions

## Classificacions UCI

L'equip participa en les proves dels circuits continentals i principalment en les curses del calendari de l'UCI Europa Tour.
UCI Amèrica Tour
| Temporada | Classificació per equips | Millor ciclista en la classificació individual |
| 2009 | 40è | Francesco Rivera (310è) |
UCI Àsia Tour
| Temporada | Classificació per equips | Millor ciclista en la classificació individual |
| 2008 | 14è | Kazuo Inoue (37è) |
| 2009 | 47è | Vincenzo Garofolo (167è) |
UCI Europa Tour
| Temporada | Classificació per equips | Millor ciclista en la classificació individual |
| 2008 | 38è | Eddy Ratti (9è) |
| 2009 | 104è | Simone Cadamuro (656è) |

## Referències

* ↑ Classificacions UCI Arxivat 2011-08-19 a Wayback Machine. (Web oficial de l'UCI).

## Enllaços externs

* Plantilles i resultats a firstcycling.com
* Plantilles a memoire-du-cyclisme.eu
* Plantilles i resultats a cyclebase.nl
# Daniel Alberto Passarella

Daniel Alberto Passarella (Chacabuco, Argentina, 25 de maig de 1953), és un exfutbolista argentí que ocupava la posició de defensa. Va ser internacional absolut per la selecció de futbol de l'Argentina en 70 ocasions, amb la qual es va proclamar campió del món per dues vegades els anys 1978 i 1986.
Posteriorment es va dedicar a entrenar i en l'actualitat és el president del River Plate.

## Trajectòria

| Club | País | Any |
| River Plate | Argentina | 1974-1981 |
| AC Fiorentina | Itàlia | 1982-1986 |
| FC Inter de Milà | Itàlia | 1986-1988 |
| River Plate | Argentina | 1988-1989 |

## Palmarès

* 2 Copa del Món de futbol: 1978 i 1986 (Argentina)
* 4 Campionat argentí de futbol: 1975, 1977, 1979 i 1981 (River Plate)
* 2 Supercopa d'Europa: 1994 (Milan) i 1998 (Chelsea)
* 2 Scudetto: 1993-94 i 1995-96 (Milan)
* 1 FA Cup: 1999-00 (Chelsea)
* 1 Lliga qatariana de futbol: 2005 (Qatar SC)
* 1 Eurocopa: 2000 (França)
* 2 Copa Confederacions: 2001 i 2003 (França)

## Referències

* ↑ «Passarella, el segundo mejor defensor de la historia». tn.com.ar.
* ↑ "The World's most successful Top Division Goal Scorers of all time among defensive players" by the IFFHS.
* ↑ «Daniel Passarella - Argentinian manager». BBC News, 02-05-1998.
* ↑ «De vuelta en casa». ESPNDeportes.
Daniel Alberto Passarella amb la selecció argentina - Plantilles de navegació :
Selecció de futbol de l'Argentina – Copa del Món de futbol 1978
1 Alonso •
2 Ardiles •
3 Baley •
4 Bertoni •
5 Fillol •
6 Gallego •
7 L. Galván •
8 R. Galván •
9 Houseman •
10 Kempes •
11 Killer •
12 Larrosa •
13 La Volpe •
14 Luque •
15 Olguín •
16 Ortiz •
17 Oviedo •
18 Pagnanini •
19 Passarella •
20 Tarantini •
21 Valencia •
22 Villa •
Seleccionador: Menotti
Selecció de futbol de l'Argentina – Copa del Món de futbol 1982
1 Ardiles •
2 Baley •
3 Barbas •
4 Bertoni •
5 Calderón •
6 Díaz •
7 Fillol •
8 Galván •
9 Gallego •
10 Maradona •
11 Kempes •
12 Hernández •
13 Olarticoechea •
14 Olguín •
15 Passarella •
16 Pumpido •
17 Santamaría •
18 Tarantini •
19 Trossero •
20 Valdano •
21 Valencia •
22 Van Tuyne •
Seleccionador: Menotti
Selecció de futbol de l'Argentina – Copa del Món de futbol 1986
1 Almirón •
2 Batista •
3 Bochini •
4 Borghi •
5 Brown •
6 Passarella •
7 Burruchaga •
8 Clausen •
9 Cuciuffo •
10 Maradona •
11 Valdano •
12 Enrique •
13 Garré •
14 Giusti •
15 Islas •
16 Olarticoechea •
17 Pasculli •
18 Pumpido •
19 Ruggeri •
20 Tapia •
21 Trobbiani •
22 Zelada •
Seleccionador: Bilardo
Selecció de futbol de l'Argentina – Copa del Món de futbol 1998
1 Roa •
2 Ayala •
3 Chamot •
4 Pineda •
5 Almeyda •
6 Sensini •
7 C. López •
8 Simeone •
9 Batistuta •
10 Ortega •
11 Verón •
12 Burgos •
13 Paz •
14 Vivas •
15 Astrada •
16 Berti •
17 Cavallero •
18 Balbo •
19 Crespo •
20 Gallardo •
21 Delgado •
22 Zanetti •
Seleccionador: Passarella :
# Malaltia de Strumpell

La malaltia de Strumpell és la forma més habitual de paraplegia espàstica hereditària.
Rep el seu nom del neuròleg alemany Dr. Ernst Adolf Strumpell.
Els símptomes inicials són rigidesa i fatiga en els músculs de les cames, en un principi molt subtils i d'avanç escàs, però amb el pas del temps aquests símptomes s'agreugen i s'amplien, apareixen dificultats en la marxa i pèrdues d'equilibri, però a tot i això, és estrany veure en aquests pacients una incapacitat motora total. Es calcula que menys del 10% acaben necessitant cadira de rodes.

## Causes

És la forma més comuna (el 40%) dels casos de paraparèsia espàstica familiar d'origen autosòmic dominant (que al seu torn és la forma de transmissió més comuna (més del 50%) és deguda a la mutació del gen SPG4 (SPASTINA). Aquest descobriment és de l'any 2000 i es deu a la Dra. Jamil Hazan i al Dr. Jean Weisenbach de Généthon (França).
El 2001, el Dr. Jhon K. Fink, de la universitat de Michigan (EUA), va descobrir la relació de dos gens SPG3 (Atlastina) i SPG6 (NIPA1).
# Marcelinho Huertas

Marcelinho Huertas (São Paulo, Brasil, 25 de maig de 1983) és un jugador de bàsquet italo-brasiler. Juga en la posició de base.
Es va formar al Club Atlético Paulistano i al Coppell High School de Texas. A Europa ha jugat al Club Joventut de Badalona, el CB Bilbao Berri, el Fortitudo Bologna, el Saski Baskonia i el FC Barcelona, i a l'NBA ha jugat a Los Angeles Lakers. El febrer de 2017 els Lakers el van traspassar als Houston Rockets, que tenen la intenció de donar-lo de baixa.

## Internacional

Ha estat internacional amb la selecció de bàsquet del Brasil. Va participar en el Campionat del món de bàsquet de 2006. Huertas va ser elegit MVP del Torneig Sud-americà de Basquetbol de 2006 celebrat a Veneçuela, en què Brasil va aconseguir el títol en guanyar a la final celebrada a Caracas a l'Uruguai. Amb 19 punts va ser el màxim golejador de la final conjuntament amb l'uruguaià Leandro García.

## Palmarès
### DKV Joventut

* 1 Eurocopa de la FIBA (2006)
* 1 Lliga Catalana (2006)

### Caja Laboral Baskonia

* 1 Lliga ACB 2009/10

### FC Barcelona

* 2 Lliga ACB 2011/12, Lliga ACB 2013/14
* 1 Copa del Rei 2013
* 1 Supercopa d'Espanya (2011)
* 1 Lliga Catalana (2011, 2012, 2013, 2014)

### Brasil

* 2 FIBA Americas (2007, 2009)
* 1 Campioonat Sud-americà (2006)
* 1 Jocs Panamericans (2007)

### Premis individuals

* MVP del Torneo Sudamericano de Básquetbol de 2006.
* Elegit al quintet ideal de la Lliga ACB - 2008 i 2011

## Participacions en Campionats del món

* Japó 2006 - 19è.
* Turquia 2010 - 9è.
* Espanya 2014 - 6è.

## Participacions en Torneigs Sud-americans

* Torneo Sudamericano de Básquetbol de 2006, Veneçuela - 1r.

## Referències

* ↑ «Marcelinho Huertas, en el mercado, tras ser traspasado a los Rockets» (en castellà). acb.com. Arxivat de l'original el 2017-02-24. [Consulta: 24 febrer 2017].
* ↑ «El Barça guanya la Lliga Endesa superant en el quart partit de la final el seu gran enemic de la temporada, el Reial Madrid». 324.cat, 26-06-2014. [Consulta: 26 juny 2014].

## Enllaços externs

* Fitxa de Marcelinho al web oficial de l'Iubertia Bilbao Basket Arxivat 2008-05-14 a Wayback Machine.
* Fitxa al lloc web de l'ACB Arxivat 2014-01-22 a Wayback Machine.
* Marcelinho Huertas designat millor base 2010-2011 per l'ACB Arxivat 2013-10-19 a Wayback Machine.
# Maluquer

Maluquer és el nom dels següents personatges:
* Anna Maria Maluquer i Wahl (Madrid, 1913 - Barcelona, 1993) fou una traductora científica catalana
* Eduard Maluquer i Tirrell (Barcelona, 1839 - 1915), jurista i polític català
* Joan Maluquer, diversos personatges
* Joaquim Maluquer, diversos personatges
* Jordi Maluquer i Bonet (Barcelona, 1935 - 2022), escriptor, periodista i crític musical català
* Jordi Maluquer de Motes i Bernet (Barcelona, 1946), historiador de l'economia barceloní
* Josep Maluquer, diversos personatges
* Salvador Maluquer, diversos personatges
# Malur alablanc

Malurus leucopterus és una espècie d'ocell passeriforme de la família Maluridae. Viu a les zones àrides del centre d'Austràlia, des de l'interior de Queensland i Austràlia Meridional fins a Austràlia Occidental.
# Malur canós de Carpentària

El malur canós de Carpentària (Amytornis dorotheae) és un ocell de la família dels malúrids (Maluridae).

## Hàbitat i distribució

Habita zones àrides de la zona central del nord d'Austràlia.

## Referències

* ↑ «Malur canós de Carpentària». Cercaterm. TERMCAT, Centre de Terminologia. Rev. 20/04/2022(català)
# Malur becample

El malur becample (Chenorhamphus grayi) és una espècie d'ocell de la família dels malúrids (Maluridae).

## Hàbitat i distribució

Habita el bosc humit tropical i subtropical de les terres baixes de les illes de Salawati i nord-oest de Nova Guinea, des de Vogelkop cap a l'est fins al riu Sepik, incloent l'illa Amberpon.

## Referències

* ↑ «Malur becample». Cercaterm. TERMCAT, Centre de Terminologia. Rev. 29/03/2021(català)
# Marco Storari

Marco Storari (Pisa, 7 de gener del 1977) és un exfutbolista professional italià que jugava com a porter.

## Carrera
### Els inicis

Creix esportivament en Ladispoli, on va guanyar el campionat 1990 / 1991, es trasllada a Perusa i posteriorment a Montevarchi en la temporada 1997 / 1998. La temporada següent és adquirit per Ancona, contribuint a la promoció de l'equip en la Serie B durant la temporada 1999 / 2000. Alguns clubs s'interessen en el porter, però un greu accident sembla comprometre inicialment la carrera de Storari. Llavors és adquirit pel S.S.C. Napoli, però no obstant això aquí no demostra totes les seves qualitats.

### Al Messina

Cedit al Messina, conquista la promoció en la Serie A durant el període 2003/2004.

### AC Milan

El 17 de gener de 2007, durant el període de sessions d'hivern del futbol, és contractat per l'AC Milan, amb qui signarà un contracte vàlid fins a juny de 2010. El 12 d'agost de 2007 és cedit en préstec del Milà per a l'equip valencià Llevant UE. La seva aventura en València, a causa de la crisi econòmica de Llevant, dura només 6 mesos. El 9 de gener de 2008, de fet, torna a Itàlia, cedit pel milà al Cagliari Calcio.
Storari va signar un contracte de cessió per l'ACF Fiorentina el juliol del 2008.

### Club
#### Competicions Internacionals

* Lliga de Campions amb l'AC Milan (temporada 2006/2007)

## Referències

* ↑ «Perfil i estadístiques de Marco Storari» (en anglès). transfermarkt.de. [Consulta: 29 setembre 2012].
* ↑ «Signings boost Cagliari survival bid». UEFA.com, 09-01-2008. [Consulta: 3 abril 2008].
# Manapad

Manapad (Manapad Point) és un cap, promontori o punta de territori a la costa del districte de Tinnevelly o Tirunelveli a Tamil Nadu a uns 50 km al sud de Tuticorin. El promontori és arenós amb base de roca; al cim hi ha una església; el por de Kulasekharapatnam és conegut per les ruïnes d'un altra església que fou enterrada per l'arena, a la boca d'un riu. Hi havia un escull perillós a 8 km al sud-oest.

## Referències

* ↑ Hunter, Sir William Wilson. The Imperial Gazetteer of India (en anglès). Londres: Trübner & co., 1885.
# Mantes

«Mantes» té aquests significats:
* Mantes, plural de manta
* Mantes-la-Jolie, municipi francès, al departament d'Yvelines, a la regió d'Illa de França
* Mantes-la-Ville, municipi francès al departament d'Yvelines, a la regió d'Illa de França
* Arnouville-lès-Mantes, municipi francès al departament de Yvelines, a la regió d'Illa de França
* Comtat de Mantes, jurisdicció feudal de França centrada a Mantes-la-Jolie
* Districte de Mantes-la-Jolie, districte del departament francès d'Yvelines, a la regió d'Illa de França
* Vescomtat de Mantes, efímera jurisdicció feudal de França, al Vexin
Viccionari
# Manjarrés

Manjarrés és un municipi de la Rioja, a la regió de la Rioja Alta,

## Referències

* ↑ Govern de La Rioja. «Listado de municipios» (en castellà), 2016. Arxivat de l'original el 20 de gener 2022. [Consulta: 15 febrer 2021].
# Marie-Antoinette Tonnelat

Marie-Antoinette Tonnelat (5 de març de 1912 - 3 de desembre de 1980) va ser una física teòrica i historiadora de la ciència francesa. Va participar en el vuitè Congrés Solvay en 1948.

## Biografia

Va néixer en Charolles, en el departament de Saona i Loira (França) i es va llicenciar en lletres i ciències per la Universitat de París, disciplines que va combinar dedicant-se a la Història de la ciència. Es va doctorar en física de fotons al 1941 sota la direcció de Louis de Broglie. Va treballar en el CERN assumint la direcció d'una línia de recerca del 1946 al 1956, any en què va ser investida professora titular de l'assignatura Història de la Física a la Universitat de París.
Va participar en el 8è Congrés Solvay de 1948 sobre partícules elementals, sent la quarta dona a participar després de les Curie i de Lise Meitner. Va rebre el Premi Henri Poincaré de l'Acadèmia de les Ciències francesa al 1970. Mor a París al 1980.
Gran divulgadora de l'obra d'Albert Einstein i Erwin Schrödinger. Va dedicar especial dedicació a la Teoria de la relativitat i tots els treballs experimentals derivats d'ella. També va estudiar la teoria gravitatòria euclidiana, la recerca filosòfica sobre la llum i la gravetat i la història de la ciència succeïda en els segles XVII i XVIII. Fruit dels seus estudis i recerques, són les següents obres:
* La Théorie du champ unifié d'Einstein et quelques-uns de ses développements (1955)
* Els Principes de la théorie électromagnétique de la relativité (1959)
* Els Vérifications expérimentales de la relativité générale (1964)
* Els Théories unitaires de l'électromagnétisme et de la gravitation (1965)
* Louis de Broglie et la mécanique ondulatoire (1966)
* Histoire du principe de relativité (1970)

## Referències

* ↑ McCrea, W. H. «Review of La Théorie du Champ Unifié D'Einstein et quelques-uns de ses Développements». The Mathematical Gazette, 41, 338, 1957, pàg. 308–309. DOI: 10.2307/3610157 [Consulta: 10 desembre 2016].
* ↑ Griffin, Nicholas «Review of Einstein's unified field theory». Science Progress (1933-), 56, 222, 1968, pàg. 273–276 [Consulta: 10 desembre 2016].
* ↑ Komar, Arthur «The Development of Unified Field Theories». Science. Tonnelat, 155, 3767, 1967, pàg. 1233–1233 [Consulta: 10 desembre 2016].
* ↑ Speziali, Pierre «Review of Louis de Broglie et la mécanique ondulatoire, (Savants du monde entier)». Revue d'histoire des sciences et de leurs applications, 21, 2, 1968, pàg. 194–196 [Consulta: 10 desembre 2016].
* ↑ Russo, François «Review of Histoire du principe de relativité». Archives de Philosophie, 39, 2, 1976, pàg. 329–331 [Consulta: 10 desembre 2016].
* Hommage à M.A. Tonnelat, Revue générale d'histoire donis sciences, 1983 (Persée)
* Hommage à M.A. Tonnelat, Anales de l'Institut Henri Poincaré, 1983 (Numdam)
# Marie-Charlotte Léger

Marie-Charlotte Léger (Abbeville, 13 de març de 1996) és una davantera de futbol internacional amb França des de 2015.

## Trajectòria

| Temporades | Equip | Selecció (fases finals) |
| 12/13 - 13/14 | FCF Hénin-Beaumont |
| 14/15 | FC Metz | Eurocopa sub-19 2015 (semifinals) |
| 15/16 - act. | Montpellier HSC |

## Referències

* ↑ L'Équipe
# Marie-Chantal contre docteur Kha

Marie-Chantal contre docteur Kha és una coproducció franco-italo-espanyola dirigida per Claude Chabrol el 1965.

## Argument

En el tren que la porta a Suïssa, un desconegut, Kerrien, li confia a Marie-Chantal una joia (una pantera) els ulls de la qual són robins. Kerrien és assassinat; sorgeixen espies de tot arreu, a la recerca de la pantera blava que l'esnob conserva gelosament. Tothom es troba a Agadir. L'home a qui ha de passar la pantera és mort davant dels seus ulls; acorralada ella mateixa per l'assassí, perdrà la pantera però ha guardat els ulls de robí. Contenen un líquid mortal, capaç de destruir tota vida sobre la Terra. Presoners del terrible doctor Kha, inventor del virus, Marie-Chantal i el seu company, Castillo, s'escapen amb els robins. Les seves aventures no acaben, però.

## Repartiment

* Marie Laforêt: Marie-Chantal Froidevaux des Chatenets, la jove dona esnob
* Stéphane Audran: Olga
* Serge Reggiani: Ivanov
* Roger Hanin: Bruno Kerrien
* Francisco Rabal: Paco Castillo
* Charles Denner: Johnson
* Akim Tamiroff: El doctor Kha
* Pierre Moro: Hubert, el cosí de Marie-Chantal
* Gilles Chusseau: Grégor, el fill d'Ivanov
* Robert Burnier: L'assassí
* Gérard Tichy: L'amo d'hotel
* Claude Chabrol: El cambrer
* Henri Attal: Un home al vagó-llitera
* Bernard Papineau
* Caffarel
* Eugénio Da Piettro
* Onofrio Ancoléo
* Serge Bento
* Lahcen Boukis
* Pierre-François Moreau